ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
ای سی ایل جی ایس کے تحت ایم ایس ایم ای کو قرضوں کی تقسیم
ایمرجنسی کریڈٹ لائن گارنٹی اسکیم  وزارت خزانہ ، محکمہ مالیاتی خدمات  کے آپریشنل ڈومین کے تحت ہے۔ ڈی ایف ایس کی اطلاع کے مطابق، 2.07.2021 تک، تقریباً 1.09 کروڑ مائکرو، اسمال اور میڈیم انٹرپرائزز  کو دیے گئے قرض کی ضمانتیں جاری کی گئی ہیں۔
ای سی ایل جی ایس کے تحت کریڈٹ حاصل کرنے کے لیے اہلیت کے معیارات یہ ہیں:
ای سی ایل جی ایس 1.0 کے لیے، ایم ایس ایم ای یونٹس، کاروباری انٹرپرائزز، مدرا قرض دہندگان اور کاروباری مقصد کے لیے انفرادی قرضے جن کی بقایا رقم 50 کروڑ روپے تک ہے اور 29.02.2020 تک 60 دن باقی ہیں۔
ای سی ایل جی ایس 2.0 کے لیے، کامتھ کمیٹی اور ہیلتھ کیئر سیکٹر کے ذریعہ شناخت کیے گئے 26 تناؤ والے شعبوں سے متعلق قرض دہندگان جن کا بقایا 50 کروڑ روپے سے زیادہ اور 500 کروڑ روپے تک ہے اور 29.02.2020 تک 60 دن باقی ہیں۔
ای سی ایل جی ایس 3.0 کے لیے، مہمان نوازی، سفر اور سیاحت، تفریح اور کھیل اور شہری ہوا بازی کے شعبے سے تعلق رکھنے والے قرض دہندگان جن کے پاس 29.02.2020 تک 60 دن باقی ہیں۔
ای سی ایل جی ایس 4.0 کے لیے، موجودہ اسپتالوں / نرسنگ ہوم / کلینکس / میڈیکل کالجز / یونٹوں کے لیے جو مائع آکسیجن، آکسیجن سلنڈر وغیرہ کی تیاری میں لگے ہیں جن کو قرض دینے والے اداروں کے پاس 31 مارچ، 2021 تک 90 دنوں تک کی کریڈٹ سہولت ہے۔
اس اسکیم کے تحت 2.07.2021 تک 2.73 کروڑ روپے کی رقم منظور کی گئی جس میں سے 2.14 لاکھ روپے تک کی رقم تقسیم کی گئی۔
بہت چھوٹی، چھوٹی اور درمیانی درجے کی صنعتوں کے وزیر جناب نارائن رانے نے آج راجیہ سبھا میں ایک تحریری جواب میں یہ معلومات فراہم کی۔
قانون اور انصاف کی وزارت
پریس اعلامیہ
نئی دہلی، 23/ستمبر2021 ۔ بھارت کے آئین کی دفعہ 217 کے کلاز  کے تحت حاصل اختیارات کو بروئے کار لاتے ہوئے صدر جمہوریہ نے جسٹس 1) مارالور اندر کمار ارون، 2) انگیلاگپے سیتا رمیہ اندریش، 3) روی وینکپا ہوسمانی، 4) سوانور وشوجیت شیٹی، 5) شیوشنکر امارناور، 6) محترمہ جسٹس مکیمانے گنیشیہ اوما، 7) ویدویاساچار سری شنندا، 8) ہنچاتے سنجیو کمار، 9) پدم راج نیماچندر دیسائی، اور 10) پانجی گڈے کرشن بھٹ، جو کہ کرناٹک ہائی کورٹ کے ایڈیشنل جج ہیں، کو کرناٹک ہائی کورٹ کو جج مقرر کیا ہے۔ ان کی تقرری اپنے عہدے کی ذمے داری سنبھالنے کے دن سے مانی جائے گی۔
وزارت دفاع
آئی این اے ایس -314‘‘ راپٹر’’ کی بحری بیڑے میں شمولیت
نئی دہلی،29/ نومبر۔ ہندوستانی بحریہ کے ائر اسکوارڈرن 341 کے چھٹے ڈورنیئر ائر کرافٹ اسکوارڈرن 29 نومبر 2019 کو پور بندر کے نیول ائر اینکلیو میں منعقدہ ایک پر اثرتقریب میں شامل کیا گیا۔ بحریہ کے نائب سربراہ واس ایڈمرل ، ایم ایس پوار، اے وی ایس ایم، وی ایس ایم، اس موقع پر مہمان خصوصی تھے۔
اس موقع پر سامین سے خطاب کرتےہوئے وائس ایڈ مرل ایم ایس پوار نے کہا کہ ہندوستانی بحریہ میں ائر اسکورڈرن 314 کی شمولیت ہماری سمندری حفاظت اور بڑھانے اور شمالی بحر عرب میں ہماری نگرانی کی کوششوں میں ایک اور اہم سنگ میل ہے۔
مذکورہ اسکوارڈرن اپنے اہم محل وقوع کی وجہ سے اس اہم خطہ میں سب سے پہلے کارروائی کرنے والے کے طور پر کام کرے گا۔
آئی این اے ایس 314 نے ‘‘ برڈ آف پریں’’ سے ‘‘ راپٹرز’’ نام اخذ کیا ہے۔
اس اسکوارڈرن نشان ِ امتیاز ‘‘راپٹرز برڈ’’ سے جو نیلے سمندر کے اوپر اپنے شکار کی تلاش کرتا رہتا ہے۔ راپٹر شکار کرنے والا ایک بڑا پرندہ ہے جو اپنی شاندار حس، طاقت اور تیز ناخنوں نیز اپنے مضبوط بازؤوں سے پہچانا جاتا ہے جو یہی خصوصیات طیارے میں ہے اور اسکوارڈرن کے کردار میں پائی جاتی ہے۔
اس اسکوارڈرن میں ڈاو نیئر طیارے، کثیر کام والے ایس آر ایم اے طیارے میں ہندوستان ایرو نوٹیکل لمٹیڈ کانپور میں تیار شدہ دو ٹربو پوارب لگے ہیں۔ اس طیارے کو الیکٹرانک جنگی مشنوں میں، سمندری نگرانی، تلاش اور بچاؤ کی مہموں میں استعمال کیاجاسکتا ہے۔ یہ اسلح کے پلیٹ فارم سے متعلق مخصوص اعداد وشمار بھی فراہم کرتا ہے۔‘‘میک ان انڈیا کے ذریعہ اندرون ملک تیاری اور خودکفالت میں تعاون کرتے ہوئے بحریہ ایچ اے ایل سے12 نئے ڈاونیئر طیارے خرید رہی ہے۔ ان طیاروں میں کلاس کاکپٹ ،نگرانی کرنے والے جدید ترین لاڈار، ای ایل آئی این ٹی، آپٹکل سینسر نیز نیٹ ورکنگ کی خصوصیات سمیت جدید ترین آلات اور سینسر نصب ہے۔ یہ اسکوارڈر جدید ترین ٹیکنالوجی کے حامل نئی نسل کے چار ڈاونیئر طیاروں قبول کرنے اور انہیں اڑانے والا پہلا اسکوارڈر ہے۔
آئی این اے ایس 314 کی کمانڈ کیپٹن سندیپ رائے کے پاس ہے۔ جو انتہائی تجربہ کار ڈاونیئر کوالیفائیڈ نیوی گیشن انسٹرکچر ہے۔
کیمیکلز اور فرٹیلائزر کی وزارت
فیکٹ کے چیئرمین اور مینجنگ ڈائریکٹر جناب کشور رُنگٹا نے جنوبی خطے کی فرٹیلائزر ایسوسی ایشن آف انڈیا کے چیئرمین کا عہدہ سنبھالا
نئی دلّی ،19 اگست / فرٹیلائزرس اینڈ کیمیکلز تراونکور لمیٹیڈ  کے چیئرمین اینڈ مینجنگ ڈائریکٹر جناب کشور رُنگٹا نے جنوبی خطے کی فرٹیلائزرس ایسوسی ایشن آف انڈیا کے چیئرمین کا چارج سنبھال لیا ہے ۔
فرٹیلائزر ایسوسی ایشن آف انڈیا  ایک ایسا اعلیٰ ادارہ ہے ، جو کیمیائی کھاد تیار کرنے والوں ، تقسیم کاروں ، درآمد کاروں ، ساز و سامان تیار کرنے والوں ، تحقیقی اداروں اور خام مال کی سپلائی کرنے والوں کی نمائندگی کرتا ہے ۔
ایف اے آئی – ایس آر کیرالہ ، تمل ناڈو ، کرناٹک ، آندھرا پردیش اور تلنگانہ ریاستوں کے فریقوں کا احاطہ کرتا ہے ۔
ایف اے آئی کا مقصد پیداوار کرنے والوں ، فروخت کرنے والوں اور فرٹیلائزر استعمال کرنے والوں ، تمام متعلقین کو یکجا کرنا ہے ۔
علاقائی دفاتر بنیادی امور پر توجہ مرکوز کرتے ہیں اور خطے میں فرٹیلائزر تیار کرنے والوں ، ریاستی سرکاروں اور دیگر مقامی حکام کے ساتھ مسلسل رابطہ قائم رکھتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4654
(Visitor Counter : 76
اقلیتی امور کی وزارتت
قومی اقلیتی کمیشن، این سی ایم نے آج نئی دہلی میں 552 ویں گرو نانک جینتی منائی
نئی دہلی :18 ؍نومبر2021:
قومی اقلیتی کمیشن، این سی ایم نے آج نئی دہلی میں 552 ویں گرو نانک جینتی منائی۔
اس تقریب میں نیشنل انسٹی ٹیوٹ آف پنجاب اسٹڈی کے ڈائرکٹر ڈاکٹر موہندر سنگھ مہمان خصوصی اور چیف اسپیکر تھے۔ انہوں نے شری گرونانک دیوجی کی حیات اور ان کی تعلیمات کے بارے میں ایک سلائیڈ شو کے ذریعہ ناظرین کو واقف کرایا ۔ اس پریزنٹیشن میں شری گرونانک دیوجی کی زندگی کی بہت سی نایاب تصاویر اور ان مقامات کی تصویریں شامل تھیں جہاں انہوں نے دورہ کیا تھا۔ اس میں شری گرو نانک دیو کی زندگی کے بارے میں اہم حقائق کا بھی ذکر کیا گیا ۔
اس موقع پر اپنے خطاب میں این سی ایم کے چیئرمین جناب اقبال سنگھ لال پورہ نے کہا کہ شری گرو نانک جی کی تعلیمات کا بنیادی مقصد یہ تھا کہ ایشور ایک ہی ہے اور ان کی تعلیمات آج بھی اتنی ہی اہمیت کی حامل ہیں جتنی 500 سال پہلے تھیں۔ ان کی تعلیمات ہمیں بتاتی ہیں کہ کیسے زندگی بسر کی جائے اور زندگی کا زیادہ سے زیادہ لطف اٹھایا جائے۔ شری گرو نانک دیو کا عالمی گرو کے طور پر احترام کیا جاتا ہے اور ان کا پیغام عالمی بھائی چارہ تھا۔ جناب لال پورہ نے یہ بھی کہاکہ ہمیں دوسرے مذاہب سے بھی سیکھنا چاہیے اور اس سے ہمارا ملک رہنے کے لحاظ سے ایک بہتر اور پرامن جگہ بنے گا۔ انہوں نے سامعین کو بتایا کہ این سی ایم بہت جلد مختلف مذاہب پر ایک کتابچہ شائع کرنے کا منصوبہ بنا رہا ہے۔
اس سے پہلے شرکا کا خیرمقدم کرتے ہوئے این سی ایم کے سکریٹری جناب ایس۔ کے دیو ورمن نے بتایا کہ کمیشن پورے سال بھر سبھی کمیونٹیز کی تقریبات کا جشن مناتا ہے جس سے مختلف کمیونٹیز کے درمیان بین مذہبی رشتے مضبوط ہوتے ہیں۔ انہوں نے کمیونٹیز کے درمیان مضبوط رشتے قائم کرنے کے لیے دیگر مذاہب کے اصولوں کو جاننے- سمجھنے کی ضرورت کا اظہار کیا۔
اس تقریب میں مختلف کمیونٹیز اور سرکاری محکموں سے تعلق رکھنے والے معزز مہمانوں نے شرکت کی۔
قانون اور انصاف کی وزارت
پریس کمیونکے
نئی دلّی ، 27 اگست / آئین کی دفعہ 223 کے تحت حاصل اختیارات کا استعمال کرتے ہوئے صدرِ جمہوریۂ ہند نے سکم ہائی کورٹ کی سب سے سینئر جج محترمہ جسٹس میناکشی مدن رائے کو ، مذکورہ ہائی کورٹ کی چیف جسٹس کے عہدے پر فرائض انجام دینے کے لئے مقرر کیا ہے ۔ اُن کی تقرری ، اُس دن سے نافذ ہو گی ، جس دن سکم ہائی کورٹ کے چیف جسٹس ، جسٹس جتیندر کمار مہیشوری اپنے عہدے سے سبکدوش ہوں گے ، جن کی تقرری بھارت کی سپریم کورٹ کے جج کے طور پر کی گئی ہے ۔
۔۔۔۔۔۔۔۔۔ ۔ ۔ ۔

U.No. 8366
(Visitor Counter : 74
الیکٹرانکس اور اطلاعات تکنالوجی کی وزارت
دیہی علاقوں میں ڈیجیٹل خواندگی
الیکٹرانکس اور انفارمیشن ٹیکنالوجی کے مرکزی وزیر مملکت جناب راجیو چندرشیکھر نے آج لوک سبھا میں ایک تحریری جواب میں بتایا کہ ڈیجیٹل کے اختیار کو بڑھانے کیلئے الیکٹرانکس اور انفارمیشن ٹیکنالوجی کی وزارت  ملک خصوصاً دیہی علاقوں میں شہریوں کو ڈیجیٹل خواندگی فراہم کرنے پر توجہ دے رہا ہے۔ اس سلسلے میں مرکزی کابینہ سکریٹری کی طرف سے فروری 2017 میں پردھان منتری گرامین ڈیجیٹل ساکشرتا ابھیان  کو منظوری دی گئی تھی تاکہ ملک بھر میں 6 کروڑ دیہی گھروں  کا احاطہ کرنے کے ہدف کے ساتھ دیہی بھارت میں ڈیجیٹل خواندگی کو بڑھایا جاسکے۔
اب تک تقریباً 6.15 کروڑ امیدواروں کا اندراج کیا گیا ہے اور 5.24 کروڑ کو تربیت دی گئی ہے اور ای ایم جی ڈی آئی ایس ایچ اے اسکیم کے تحت 3.89 کروڑ امیدواروں کو سرٹیفکیٹ دیا گیا ہے۔
پی ایم جی ڈی آئی ایس ایچ اے اسکیم مدھیہ پردیش ریاست سمیت دیہی بھارت میں نافذ کی جارہی ہے ۔ 37.24 لاکھ کے نشانے کے برخلاف اب تک 45.42 لاکھ امیدواروں کو تربیت دی گئی ہے ان میں سے 33.51 لاکھ امیدواروں کو اس اسکیم کے تحت مدھیہ پردیش میں باقاعدہ سرٹیفکیٹ دیا گیا ہے۔
حکومت نے پی ایم جی ڈی آئی ایس ایچ اے اسکیم کے لئے 3 اثرانداز والے جائزہ مطالعات شروع کیے ہیں۔ اس اسکیم کا اثرانداز والا جائزہ مطالعہ انڈین انسٹی ٹیوٹ آف پبلک ایڈمنسٹریشن نے مالی سال 21-2020 میں کیا تھا۔ اس اسکیم کی جامع اور طریقہ کار پر مبنی جائزے کے بعد انڈین انسٹی ٹیوٹ آف پبلک ایڈمنسٹریشن نے اپنی رپورٹ مکمل کرلی جس میں کہا گیا ہے کہ پی ایم جی ڈی آئی ایس ایچ اے ایک ڈیجیٹل لٹریسی پروگرام کے طور پر ملک میں ڈیجیٹل خلا کو پُر کرنے میں نہ صرف ایک اہم اور ناگزیر حصے کا رول ادا کرتا ہے بلکہ اسے ایک معلوماتی معاشی اور سوسائٹی کو تبدیل کرنے میں بھی اہم رول ادا کرتا ہے۔
ایسا لگتا ہے دیہی علاقوں میں ڈیجیٹل خواندگی حاصل کرنے کی زبردست مانگ ہے جیسا کہ پی ایم جی ڈی آئی ایس ایچ اےاسکیم کے تحت اندراج کی تعداد 6.15 کروڑ سے زیادہ ہے۔
۔۔۔۔۔۔۔۔۔۔۔
ش ح۔ ح ا۔ ع ن۔
U-7884
(Visitor Counter : 89
اسٹیل کی وزارت
این ایم ڈی سی کا اب تک کا بہترین جنوری کا مہینہ اور 10 ماہ کی افرادی کارکردگی
|
|
|
|
2021
|
|
2022
|
|
Up by %
|
|
پیداوار جنوری میں
|
|
3.86
|
|
4.56
|
|
18.14%
|
|
فروخت جنوری میں
|
|
3.74
|
|
4.24
|
|
13.4%
|
|
جنوری تک پیداوار
|
|
25.66
|
|
32.88
|
|
28.14%
|
|
جنوری تک فروخت
|
|
26.01
|
|
32.60
|
|
25.34%
ہندوستان کی سب سے بڑی لوہے کی پیداوار کرنے والی کمپنی، نیشنل منرل ڈیولپمنٹ کارپوریشن لمیٹڈ نے اسٹیل کی وزارت کے تحت جنوری 2022 کے مہینے میں 4.56 ایم ٹی کی پیداوار کی اور 4.24 ایم ٹی لوہے کی فروخت کی۔ کانکنی کی اس کمپنی نے سی پی ایل وائی کے مقابلے میں پیداوار میں 18.14 فیصد کی ترقی اور فروخت میں 13.4 فیصد اضافہ درج کرایا اور اس طرح آغاز سے لے کر اب تک کسی بھی جنوری کے مہینے میں لوہے کی سب سے زیادہ پیداوار اور فروخت درج کرائی ہے ۔
مالی سال 22 کے پہلے دس مہینوں میں، جنوری 2022 تک مجموعی پیداوار اور فروخت کے اعداد و شمار بالترتیب 32.88 ایم ٹی اور 32.60 ایم ٹی تھے۔ ان اعداد و شمار نے این ایم ڈی سی کی 10 ماہ کی بہترین افرادی کارکردگی کو درج کیا ہے۔ کمپنی نے گزشتہ سال کی اسی مدت کے مقابلے میں پیداوار میں 28.14 فیصد اور فروخت میں 25.34 فیصد اضافہ درج کرایا ۔
ایک اور شاندار کارکردگی کے لیے این ایم ڈی سی ٹیم کو مبارکباد دیتے ہوئے، این ایم ڈی سی سی ایم ڈی جناب سمیت دیب نے کہا، ‘‘یہ ایک سال کی اچھی شروعات رہی ہے جو حکومت کی مسلسل توجہ اور مرکزی بجٹ 2022 میں بنیادی ڈھانچے پر بڑھے ہوئے اخراجات کے پیش نظر بہت امید افزا لگتا ہے۔ ہندوستان نے 2021 میں اسٹیل کی پیداوار میں 18 فیصد کی ترقی درج کرائی ہے۔ آج کا بجٹ اس ترقی کی کہانی کو جاری رکھنے کے لیے ایک مضبوط بنیاد فراہم کرتا ہے۔
عملے، عوامی شکایات اور پنشن کی وزارت
سول سروسز کمیشن مالدیپ اورنیشنل سینٹرفار گڈگورننس ، ڈی اے آر پی جی کے درمیان ’’عالمی وبا کے دوران اچھی حکمرانی کے طریقے ‘‘کے بارے میں ورکشاپ
نئی دہلی، 22: فروری 2021: سول سروسز کمیشن مالدیپ اورنیشنل سینٹرفار گڈگورننس ، ڈی اے آر پی جی ، حکومت ہند کے درمیان ’’عالمی وبا کے دوران اچھی حکمرانی کے طریقے ‘‘کے بارے میں 23 اور24فروری 2021 کو ایک دوروزہ بین الاقوامی ورچوئل ورکشاپ کا انعقاد کیا جارہا ہے۔اس ورکشاپ میں مالدیپ کی جانب سے ایک ہزار سے زیادہ افسران شرکت کریں گے۔
قائدانہ صلاحیت اور تحریک دینا ، مالدیپ میں عالمی وبا کے دوران صحت اور تعلیم ،عالمی وبا کے دوران بھارت میں صحت کا شعبہ ،عالمی وبا کے دوران روزگار کی ہنر مندی اور سیاحت ، لوگوں سے رابطے سے متعلق ہنرمندی اور مواصلاتی ہنر مندی ،ڈجیٹل طریق کار اور عوامی شکایات کی ہینڈلنگ سے لے کر مسئلے کا تجزیہ اور فیصلہ کرنے تک سے متعلق اجلاسوں کے ساتھ یہ ورکشاپ تبادلہ اطلاعات اور معلومات کی تشہیر کے لئے ایک پلیٹ فارم فراہم کرائے گی۔
اس ورکشاپ میں دونوں ملکوں کی دیگر ممتاز شخصیتوں کے ساتھ حکومت مالدیپ کے امور خارجہ کے وزیر جناب عبداللہ شاہدشرکت کریں گے ۔معززین کے علاوہ دورنوں ملکوں کے سینئیر افسران بھی ایک ورچوئل انٹر فیس کے ذریعہ حاضرین سے خطاب کریں گے۔ورکشاپ کے اجلاسوں میں دونوں ملکوں کے اعلیٰ سرکاری افسران کے علاوہ ممتاز ماہرین تعلیم اور متعلقہ شعبوں سے وابستہ نمایاں شخصیات بھی شرکت کریں گی۔
پہلے رو ز طویل تعلیمی تذکرے ہوں گے ، جن میں موجودہ عالمی وبا کے دوران قیادت ،صحت اور تعلیمی شعبے کے ساتھ ساتھ سیاحت کا بھی احاطہ کیا جائے گا۔نظامت کے فرائض ڈی اے آر پی جی کے ایڈیشنل سکریٹری اوراین سی جی جی کے ڈی جی جناب شرینواس انجام دیں گے۔ورکشاپ کا افتتاح مالدیپ میں بھارت کے ہائی کمشنرجناب سنجے سدھیر اور مالدیپ کے سول سروسز کمیشن کے چیئر مین جناب محمد ناصح کریں گے۔اس کے بعدپرچے پیش کئے جائیں گے اور شام چھ بجے تک مباحثہ ہوگا۔
دوسرے روز اختتامی اجلاس میں ڈی اے آر پی جی کے سکریٹری ڈاکٹر کے شواجی خطاب کریں گے ۔اس کے بعد مالدیپ میں بھارت کے ہائی کمشنر جناب سنجے سدھیر خطاب کریں گے۔مہمانان خصوصی ،عملے ،عوامی شکایات اور پنشن کے مرکزی وزیر مملکت ڈاکٹر جتیندر سنگھ اور مالدیپ کے امور خارجہ کے وزیر جناب عبداللہ شاہد بھی حاضرین سے خطاب کریں گے۔ورکشاپ کا اختتام ڈی اے آر پی جی کے ایڈیشن سکریٹری اور این سی جی جی کے ڈی جی جناب وی شرینواس کے شکریہ کے ووٹ کے ساتھ کیا جائے گا۔
وزیراعظم کا دفتر
وزیراعظم نے سنت روی داس کو ان کی جینتی پر خراج عقیدت پیش کیا
وزیراعظم جناب نریندر مودی نے، سنت روی داس کو ان کی جینتی پر خراج عقیدت پیش کیا ہے۔
ایک ٹوئیٹ میں وزیراعظم نے کہا؛
‘‘سنت روی داس جی کی جینتی پر انھیں خراج عقیدت پیش کرتے ہوئے، ہم ان کے عظیم پیغامات کو یاد کرتے ہیں۔ اس موقع پر ہم ان کے نظریات کے مطابق ایک منصفانہ، ہم آہنگی اور خوشحال معاشرے کے لئے اپنے عزم کا اعادہ کرتے ہیں۔ ان کے راستے پر چلتے ہوئے ، ہم مختلف اقدامات کے ذریعے غریبوں کی خدمت اور انھیں بااختیار بنا رہے ہیں۔’’
امور داخلہ کی وزارت
کشمیری پنڈتوں کی وادی کشمیر میں واپسی
جموں وکشمیر کی حکومت کے ذریعہ 1990 میں قائم کردہ ریلیف آفس کی رپورٹ کے مطابق،44167 ایسے کشمیری مہاجر کنبوں کا رجسٹریشن کیا گیا ہے ، جنہیں 1990 میں سیکوریٹی خطرات کی بنا پر وادی سے نکلنا پڑا تھا۔ان میں سے ہندو مہاجر خاندانوں کی تعداد 39782 ہے۔
کشمیر مہاجر نوجوانوں کے لئے وزیراعظم کے پیکیج کے تحت خصوصی ملازمتیں کشمیری مہاجرین کی باز آبادکاری کے پروگرام کا ایک اہم جز ہے۔مجموعی طور پر تقریباً 3800 مہاجر امیدوار کشمیر میں گزشتہ کچھ برسوں میں وزیراعظم کے پیکیج کے تحت ملازمتیں حاصل کرنے کے لئے واپس آچکے ہیں۔ آرٹیکل 370، کی تنسیخ کے بعد تقریباً 520 مہاجر امیدوار ان ملازمتوں کو حاصل کرنے کے لئے جو انہیں باز آبادی کاری پروگرام کے تحت فراہم کی گئی ہیں، کشمیر واپسی کرچکے ہیں۔ سلیکشن کے عمل کے کامیابی سے مکمل ہونے کے بعد دیگر تقریباً 2000 مہاجر امیدوار مذکورہ پالیسی کے تحت سال 2021 میں واپسی کرنے والے ہیں۔
حکومت نے سال 2008 اور سال 2015 میں وزیراعظم کے پیکیج کے تحت، جس کا مقصد کشمیری مہاجرین کی وادی کشمیر میں واپسی اور باز آباد کاری کا انتظام کرنا تھا،ان کشمیری مہاجرین کی واپسی اور باز آباد کاری کے لئے پالیسیاں مرتب کی ہیں۔
ان پالیسیوں کے مختلف اجزا حسب ذیل ہیں:
- ہاؤسنگ
کشمیری مہاجرین کی وادی کشمیر میں ان کے بزرگوں کے مکانات میں باز آباد کاری کی ہمت افزائی کے لئے حکومت میں ان خاندانوں کے لئے، جو دوبارہ اپنی اصل رہائش گاہوں میں واپس جا کر بسنے کے خواہش مند تھے،حسب ذیل ترغیبات کا اعلان کیا۔
- ان کے مکمل یا جزوی طور پر تباہ ہونے والے مکانات کی مرمت کے لئے ساڑھے سات لاکھ روپئے کی امداد۔
- خستہ حال/ خالی پڑے ہوئے مکانوں کے لئے 2 لاکھ روپئے۔
- گروپ ہاؤسنگ سوسائٹیز میں مکان خریدنے یا تعمیر کرنے کے لئے ساڑھے سات لاکھ روپئے کی امداد ان لوگوں کے لئے جنہوں نے 1989 کے بعد اور 1997 کے جموں وکشمیر غیر منقولہ جائیداد کے تحفظ اور ریسٹرینٹ آف ڈسٹریس سیل قانون کے نفاذ سے پہلے اپنی جائیدادیں فروخت کردی ہیں۔
- نقد امداد میں اضافہ
کشمیری مہاجرین کو نقدی کی شکل میں راحت بھی مہیا کرائی جاتی رہی ہے،جس میں وقت وقت سے اضافہ بھی کیاجاتا رہا ہے۔مثلاً 1990 میں فی کنبہ 500 روپئے دیئے جاتے تھے جو اب فی کنبہ 13000 ہزار روپے کردیئے گئے ہیں،یعنی فی کس 3250 روپئے۔
- ایمپلائمنٹ
وزیراعظم پیکیج کے تحت اعلان کردہ مجموعی 6000 عہدوں میں سے،سرکاری ملازمتوں کی فراہمی کے ذریعہ تقریباً 3800 کشمیری پناہ گزینوں کی باز آباد کاری کی جاچکی ہے، یہ ملازمین وادی کشمیر کے مختلف اضلاع میں کام کررہے جن میں سری نگر، بڈگام، بارہمولہ، شوپیان، کلگام،کپواڑہ، پلوامہ، بانڈی پورہ، اننت ناگ اور گاندربل شامل ہیں۔باقی عہدوں پر بھی تقرریاں جلد ہی کی جانے والی ہیں۔
- عارضی رہائش گاہوں کی تعمیر
ہجرت کرنے والے 6000 کشمیریوں کو رہائش کی سہولیات مہیا کرانے کے لئے ، جنہیں وادی میں جموںو کشمیر حکومت کی ملازمتیں دی جارہی ہیں،کشمیری مہاجرین ملازمین کے لئے وادی کشمیر کے مختلف اضلاع میں 6000 عارضی رہائشی اکائیاں تعمیر کی جارہی ہیں، جن پر آنے والی لاگت کاتخمینہ 920 کروڑ روپے ہے۔1025 رہائشی اکائیاں پہلے ہی تعمیر کی جاچکی ہیں، جن میں بڈگام، کلگام، کپواڑہ، اننت ناگ اور پلوامہ میں تیار ہونے والی 721 رہائشی عمارتیں شامل ہیں۔دوسرے 1488 عمارتیں زیر تعمیر ہیں اور تقریباً 2444 عمارتوں کے لئے زمین کی نشاندہی کرلی گئی ہے۔
یہ معلومات آج داخلی امور کے وزیرمملکت جناب جی کرشن ریڈی نے راجیہ سبھا میں ایک سوال کے تحریری جواب میں دی۔
امور صارفین، خوراک اور عوامی تقسیم کی وزارت
گزشتہ ڈھائی سالوں میں کیب ایگریگیٹرز کے خلاف صارفین کے قومی ہیلپ لائن پر 8740 شکایات درج کی گئیں، خدمات میں کمی، صارفین کی شکایات کے ازالے کا ناکافی طریقہ کار، ڈرائیوروں کی جانب سے منسوخی وغیرہ سے متعلق شکایات درج کی گئیں
خدمات میں کمی سے متعلق شکایات، صارفین کی شکایات کے ازالے کا ناکافی طریقہ کار، رجسٹرڈ ڈرائیوروں کی جانب سے منسوخی
صارفین کے امور، خوراک اور سرکاری نظام تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں صارفین کے قومی ہیلپ لائن  کے اعداد و شمار کا اشتراک کیا۔ یکم جنوری 2020 سے13 جولائی 2022 تک صارفین کی طرف سے بڑی کیب ایگریگیٹر کمپنیوں کے خلاف خدمات میں کمی، صارفین کی شکایات کے ازالے کے ناکافی طریقہ کار، ڈرائیوروں کی جانب سے منسوخی وغیرہ کے لیے 8740 شکایات درج کی گئیں۔
صارفین کے تخفظ سے متعلق ایکٹ 2019 کے تحت مطلع کردہ کراہکوکراہکوں کے تحفظ سے متعلق  رولز، 2020 کے تحت تمام ای کامرس اداروں سے صارفین کی شکایات کے ازالے کا طریقہ کار قائم کرنے، صارفین کی شکایات کے ازالے کے لیے ایک شکایت افسر مقرر کرنے اور نام، رابطے کی تفصیلات اور عہدہ ظاہر کرنے کی ضرورت ہے۔ اس کے پلیٹ فارم پر ایسا افسر، شکایت افسر کو اڑتالیس گھنٹوں کے اندر کسی بھی صارف کی شکایت کی وصولی کو تسلیم کرنا اور شکایت کی وصولی کی تاریخ سے ایک ماہ کے اندر شکایت کا ازالہ کرنا ضروری ہے۔
صارفین کے قومی ہیلپ لائن پر صارفین کی درج کردہ مختلف شکایات کی بنیاد پر، دو بڑے آن لائن رائیڈ ہیلنگ پلیٹ فارمز کو نوٹس جاری کیے گئے ہیں۔ نوٹس صارفین کے حقوق کی خلاف ورزی اور پلیٹ فارم کے ذریعہ غیر منصفانہ تجارتی طریقوں کے متعدد مسائل کو اٹھاتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 62
اسٹیل کی وزارت
ایکسپو 2020 دبئی میں بھارت کا پویلین فولاد کے شعبے میں مواقع اورامکانات کواجاگر کرنے کے لئے پوری طرح تیار، فولاد کے مرکزی وزیر جناب رام چندر پرساد سنگھ اس پویلین کاکل افتتاح کریں گے
بھارت کے پویلین میں ''فولاد کا ہفتہ'' منانے کے لئے بھارت کے فولاد تیار کرنے والے سرکردہ اداروں کے نمائندے شرکت کریں گے
ایکسپو2020 دبئی میں بھارت کاپویلین 11 مارچ 2022 سے ''فولاد کاہفتہ'' منانے کے لئے پوری طرح تیار ہے۔فولاد کے مرکزی وزیر جناب رام چندر پرساد سنگھ کل اس پویلین کا افتتاح کریں گے۔ ایک ہفتہ طویل یہ تقریب 17 مارچ2022 کو اختتا م پذیر ہوجائے گی۔ اس دوران بھارت میں فولاد کے شعبے میں مہارت کو نمایاں کیا جائے گا اور بھارت کے فولاد کے شعبے میں مواقع کے ساتھ ساتھ کاروباری امکانات کو اجاگر کیا جائے گا۔
فولاد کے مرکزی وزیر جناب رام چندر پرساد سنگھ بھارتی وفد کی قیادت کریں گے ۔ اس وفد میں سیل، جے ایس ڈبلیو، جے ایس پی ایل، ٹاٹا اسٹیل، این ایس / اے ایم انڈیا سمیت بھارت کے فولاد تیار کرنے وا لے سرکردہ اداروں کے سینئر عہدیداران شامل ہیں ۔
یہ وفد، بھارت کے فولاد کے شعبے میں سرمایہ کاری کے امکانات تلاش کرنے کی غرض سے مبادلہ انویسٹمنٹ کمپنی ابوظہبی کے سرکردہ عہدیداران سے ملاقات کرے گا۔ اس کے علاوہ دبئی چیمبرس آف کامرس، متحدہ عرب امارات  میں فولاد تیار کرنے والے سرکردہ اداروں اور فولاد کی صارفین کمپنیوں کے سینئر عہدیداران کے ساتھ بھی میٹنگوں کا پروگرام ترتیب دیا گیا ہے تاکہ بھارت کی فولاد تیار کرنے والی کمپنیوں کے ساتھ اشتراک کے لئے مواقع تلاش کئے جاسکیں اوربھارت میں فولاد کے شعبے میں سرمایہ کاری کے مواقع کو اجاگر کیا جاسکے۔ فولاد کے ہفتے کے دوران اسپیشلٹی اسٹیل کے لئے 6322 کروڑ روپئے کی پیداوار سے منسلک ترغیبی اسکیم  کے بارے میں ایک خصوصی اجلاس کے انعقاد کا بھی پروگرام مرتب کیا گیا ہے۔ یہ وفد مقتدر ملکوں کے پویلین بھی دیکھنے جائے گا۔
ایکسپو 2020، دبئی میں بھارت کے پویلین کے بارے میں مزید جانکاری حاصل کرنے کے لیے، براہ مہربانی درج ذیل ویب سائٹ ملاحظہ کریں: ۔
Website - https://www.indiaexpo2020.com
Facebook - https://www.facebook.com/indiaatexpo2020
Instagram - https://www.instagram.com/indiaatexpo2020
Twitter - https://twitter.com/IndiaExpo2020?s=09
LinkedIn - https://www.linkedin.com/company/india-expo-2020/?viewAsMember=true
YouTube - ttps://www.youtube.com/channel/UC6uOcYsc4g_JWMfS_Dz4Fhg/featured
Koo - https://www.kooapp.com/profile/IndiaExpo2020
ایکسپو 2020 دبئی کے بارے میں مزید جانکاری حاصل کرنے کے لئے برائے مہربانی ملاحظہ کریں:
https://www.expo2020dubai.com/en
مزیدمعلومات یا میڈیا کے کسی بھی سوال کے لئے برائے مہربانی رابطہ کریں:
جناب کلدیپ سنگھ
اے پی سی او ورلڈ وائڈ
موبائل: +919711306379
ای میل : kusingh@apcoworldwide.com
محترمہ شالنی سہگل
اے پی سی او ورلڈ وائیڈ
موبائل : +91 9619736883
ای میل : ssaigal@apcoworldwide.com
کیمیکلز اور فرٹیلائزر کی وزارت
اضافی ٹوسلیزوماب ریاستوں کے لئے مختص کی گئی –جناب ڈی وی سدانند گوڑا
نئی دہلی 11مئی2021: ملک بھر میں بڑھی ہوئی ڈیمانڈ کو پور ا کرنے کے لئے ٹوسلیزوماب کی اضافی 45000 شیشیاں ریاستوں/ مرکز کے زیرانتظام علاقوں کے لئے مختص کی گئی ہیں۔ اس بات کا اعلان آج کمیکلز اور کھاد کے مرکزی وزیر جناب ڈی وی سدانند گوڑانے کیا۔
ٹوسلیزوماب ہندوستان میں تیار نہیں کی جاتی ہے اور سوئٹزرلینڈ کی ایک دواساز کمپنی ہاف مین لا روچے سے اس کو منگایا جاتا ہے۔تقریبا مارچ 2021 تک ملک بھر میں بہت سے اسپتالوں کے ذریعہ کی جانے والی ٹوسلیزوماب کی ڈیمانڈ کو آسانی سے پورا کیا جارہا تھا لیکن اپریل 2021 سے کووڈ سے متعلق معاملات کی تعداد میں اچانک زبردست اضافہ ہونا شروع ہوا جس کے بعد اس دوا کی مانگ میں زبردست اضافہ ہوتا چلا گیا۔ 30اپریل 2021 کو اس دواکی دستیاب مقدار جو کہ 9900 انجیکشن  تھی، مختلف ریاستوں، مرکز کے زیرانتظام علاقوں اور مرکزی حکومت کے اسپتالوں کے لئے مختص کردی گئی تھی۔
جذبہ خیرسگالی کے اظہار کے طور پر 10 مئی 2021 کو روچے نے انڈین ریڈ کراس سوسائٹی کے توسط سے ہندوستان میں کووڈ سے متاثر مریضوں کے علاج کے لئے اس دوا کی 50000 شیشیاں بطور عطیہ دی ہیں۔ یہ شیشیاں ہندوستانی حکومت کی طرف سے ریاستوں / مرکز کے زیرانتظام علاقوں اور مرکزی حکومت کے اسپتالوں کے لئے مختص کردی گئی ہیں۔
اس کے بعد 45000 شیشیوں کی ایک اور تجارتی کھیپ 11مئی 2021 کو ہندوستان میں درآمد کی گئی اور اس کوبھی صحت اورخاندانی بہبود کی وزارت اور ادویہ سازی کے محکمہ نے ریاستوں /مرکز کے زیرانتظام علاقوں کے لئے 11مئی 2021 کو ہی مختص کردی گئی ہیں۔ان 45000 شیشیوں میں سے 40000 کی تعداد میں شیشیاں ریاستی حکومتوں /مرکز کے زیرانتظام علاقوں کے پاس رکھی گئی ہیں جو بعد میں ان ریاستوں / مرکز کے زیرانتظام علاقوں میں سرکاری اسپتالوں نیز پرائیویٹ اسپتالوں میں داخل مریضوں کے علاج معالجہ کی ضروریات کوپورا کریں گی۔ ریاستی حکومتوں کو یہ مشورہ دیا گیا ہے کہ وہ ریاستوں کے لئے اس دوا کے مختص کئے جانے کے میکانزم کے بارے میں عوام الناس کے درمیان زبردست پیمانہ پر تشہیر کریں تاکہ ضرورتمند مریض اور نجی اسپتال کے علم میں یہ بات آسکے اوراگرانہیں اس دوا کی ضرورت پڑتی ہے تو وہ ریاستوں کے متعلقہ حکام سے رابطہ قائم کرسکیں۔ ریاستوں کو یہ بھی مشورہ دیا گیا ہے کہ وہ ذخیرہ اندوزی اور کالابازاری پر قدغن لگانے کے لئے ہر ممکن اقدامات کریں اور اس بات کو یقینی بنائیں کہ کووڈ 19 کے مریضوں کے لئے مقررہ نیشنل کلینکل منیجمنٹ پروٹوکول کے مطابق اس دوا کا استعمال بہت منصفانہ طور پر اور سختی کے ساتھ کیا جائے۔
ٹوسلیزوماب کے دوا کے اضافی اختصاص کے عمل کے ذریعہ کووڈ کے مریضوں کے لئے کافی دستیابی کو یقینی بنایا جاسکے گا اور عالمی وبا کے خلاف جنگ میں کی جانے والی حکومت کی کوششوں میں اضافہ بھی ہوگا۔
اسٹیل کی وزارت
لوہا اور اسٹیل کی پیداوار میں پلاسٹک کے کچرے کا استعمال
اسٹیل کے مرکزی وزیر جناب رام چندر پرساد سنگھ نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
پلاسٹک کے کچرے میں کاربن اور ہائیڈروجن کی موجودگی کی وجہ سے اسے ایندھن/تخفیفی عامل کے طور پر استعمال کیا جا سکتا ہے۔ فی الحال، اسٹیل کمپنیوں کے احاطے میں بہت ہی کم مقدار میں پیدا ہونے والے پلاسٹک کے کچرے کا استعمال ٹرائل کی بنیاد پر کبھی کبھی کیا جا رہا ہے۔
اسٹیل انڈسٹری کے غیر باضابطہ صنعت ہونے اور ایندھن/تخفیفی عامل کے طور پر پلاسٹک کے کچرے کا استعمال تکنیکی و اقتصادی لحاظ سے فائدہ مند رہے گا۔